Les delegacions del Govern a l'exterior s'han adaptat a les circumstàncies excepcionals d'enguany, i han combinat actes presencials amb nombroses propostes en línia per commemorar l'Onze de Setembre.
Un canvi de format que dona l'oportunitat de compartir també amb el públic de Catalunya una àmplia i diversa oferta cultural per celebrar la Diada, i permet apropar-se a la comunitat catalana a l'exterior.
A continuació trobareu les diferents propostes.
La Delegació del Govern als Països Nòrdics presenta la conferència en línia (en anglès) " Noruega-Catalunya: art medieval, un patrimoni artístic compartit", que comptarà amb la participació del Dr.
Justin Kroesen, medievalista i conservador al Museu Universitari de Bergen, i el Dr.
Els dos ponents parlaran de la importància d'aquestes obres artístiques als dos països.
La conferència comptarà també amb la participació de la Dra.
Anne Lene Melheim, cap del departament d'Arqueologia del Museu d'Història Cultural de la Universitat d'Oslo, que parlarà del paper dels museus en la difusió de l'art com una eina clau d'educació.
La Delegació del Govern davant la Unió Europea organitzarà un esdeveniment virtual per la Diada.
L'acte, que serà moderat per la delegada Meritxell Serret, consistirà en apropar Catalunya a través de la inauguració de l'exposició 'Catalunya: 7,5 milions de futurs', la difusió de la gastronomia i amb un concert de 'Carlos Cano en Clau de Jazz'.
La Delegació del Govern als Balcans col·labora amb el principal programa de la ràdio estatal croata HRT i el programa polític " Viza ", que dedicarà un especial a Catalunya.
S'emetrà un reportatge sobre Catalunya amb motiu de la Diada, i es faran entrevistes amb protagonistes de l'àmbit polític de Catalunya i Croàcia.
La Delegació del Govern als Països Bàltics celebrarà un esmorzar amb la premsa que participa al fòrum econòmic que acull aquesta ciutat.
La Delegació del Govern als Països Nòrdics celebrarà l'acte Diada Nacional de Catalunya: Pau Casals, ambaixador de la pau i la democràcia, en el marc de la celebració del centenari de la creació de l'Orquestra Pau Casals (1920-2020).
L'esdeveniment comptarà amb un missatge institucional del Conseller d'Acció Exteriors, Relacions Institucionals i Transparència, Bernat Solé.
Participaran a l'acte David Rodriguez i Luke Prunty, creadors i intèrprets de l'espectacle de dansa "Peace, Peace, Peace", que incorpora la música de Pau Casals com un dels seus elements vertebradors; i Núria Ballester, directora de la Fundació Pau Casals.
L'acte també comptarà amb un arranjament del Cant dels Ocells i de l'Himne Nacional de Catalunya -Els Segadors, a càrrec de "SoNA - espai d'aprenentatge músical".
La Delegació del Govern a Europa Central presenta l'acte institucional de celebració de la Diada que comptarà amb la col·laboració del Conservatori del Liceu, la Sala Parés i el canal cultural del diari Neue Debatte, així com Eugenia Bieto (Esade), Andreas Schmidt (Cambra de Comerç d'Àustria a Barcelona), Juan Maragall (Sala Parés) i Alicia Edelweiis and Band.
També es podrà seguir l' acte en directe a Youtube.
La Delegació del Govern a Alemanya té previst un complet acte institucional de la Diada que comptarà amb la participació de la comunitat catalana a Alemanya, la intervenció de dos cuiners catalano-alemanys que prepararan un menú amb plats tradicionals catalans, i finalitzarà amb un concert de jazz a càrrec d'Armando Carrillo Zanuy, director de la Humboldt Bigband de Berlin, el guitarrista Raúl Bastida i el baixista Francesco Beccaro.
Les dues delegacions del Govern a l'Argentina i a Mèxic s'han unit per fer un acte institucional conjunt que es retransmetrà simultàniament arreu dels seus territoris d'influència: Mèxic, Amèrica Central i Carib (10h), Equador i Colòmbia (10h), Xile (11h), Argentina, Brasil i Bolívia (12h) i Catalunya (17h).
L'acte és un homenatge als catalans a l'exterior i a la seva trajectòria de dècades explicant Catalunya al món, en què també es vol reforçar la idea de la pau i de la tradició de Catalunya històricament defensant els drets humans, el pacifisme i la democràcia i, estarà dedicat a totes aquelles persones que van emigrar i que s'han exiliat al llarg de la història.
L'esdeveniment comptarà amb interpretacions de violoncel, el discurs institucional del conseller Bernat Solé i les intervencions d'una vintena de representants de les comunitats catalanes a Amèrica Llatina.
La Delegació del Govern a Portugal organitza, juntament amb el Casal Català de Lisboa, un acte per commemorar la Diada Nacional de Catalunya a la capital portuguesa.
L'esdeveniment comptarà amb les intervencions del conseller d'Acció Exterior, Relacions Institucionals i Transparència, Bernat Solé, el delegat del Govern a Portugal, Rui Reis, i el president del Casal Català de Lisboa, Víctor Rovira, i la intervenció d'entitats de cooperació social que exposaran la seva tasca.
Es farà una lectura de poemes d'autors catalans i portuguesos a càrrec de representants de la comunitat catalana a Porto, el Casal Català de Lisboa i la Biblioteca Camões de Lisboa.
L'acte es tancarà amb un concert del cantautor català resident a Lisboa, Jaume Pradas.
També podeu seguir l'acte en directe a través del compte de Facebook de la delegació.
La Delegació del Govern a Itàlia i l'Ofici de l'Alguer organitzen una recepció de les autoritats sardes i alguereses, amb concert d'Ester Formosa & Elva Lutza que oferiran un repertori que uneix la tradició musical catalana i la sarda.
Ester Formosa és una artista d'orígen català, nascuda a Barcelona, filla del poeta i dramaturg Feliu Formosa i que viu a Sardenya.
La Delegació del Govern a Itàlia celebrarà un acte dedicat al centenari de l'Orquestra Pau Casals.
L'esdeveniment comptarà amb els missatges institucionals del delegat Luca Bellizzi i del conseller Bernat Solé.
Seguidament hi haurà una presentació de la figura de Pau Casals a càrrec del músic, humanista i escriptor Ramon Gener, conegut pels seus programes de divulgació de l'opera i música clàssica, finalment tindrà lloc un concert a càrrec del violoncel·lista Pau Codina.
L'acte es transmetrà en directe a través del canal Facebook de la delegació i posteriorment també es podrà veure al canal Youtube d'Exteriors.
La Delegació del Govern a França organitzarà una jornada virtual sota el hashtag que estarà centrada en la gastronomia catalana.
La jornada es desenvoluparà durant tot el dia i comptarà amb les intervencions de la xef catalana Carme Ruscalleda, el xef francès d'origen català Kevin de Porre, el conseller d'Acció Exterior, Relacions Institucionals i Transparència, Bernat Solé, i el delegat del Govern a França, Daniel Camós.
El delegat Sergi Marcén farà un discurs institucional que es podrà seguir a les xarxes socials de la Delegació del Govern al Regne Unit i Irlanda.
La ràdio estatal eslovena RTV SLO entrevistarà el delegat del Govern als Balcans, Eric Hauck; i el membre del Parlament Europeu Milan Brglez.
A més, el programa musical d'aquesta emissora estarà dedicat a la música catalana durant tot el dia.
La Delegació del Govern al Estats Units celebra la Diada amb un acte des de Nova York que comptarà amb artistes i investigadors científics catalans.
Començarà amb la benvinguda i presentació part del delegat, Isidre Sala.
Seguidament tindran lloc les actuacions musicals d'Eva Novoa (piano), el duo format per Oscar Peñas i Dan Loomis (guitarra i baix), i a continuació, el pianista Albert Marquès amb Saleem Khan (tablas).
Entre les tres actuacions, es faran diferents lectures a càrrec de l'actriu Maria Fontanals.
A més, l'acte comptarà amb la projecció d'un vídeo amb la participació de científics i investigadors catalans que treballen als Estats Units fent recerca vinculada a la COVID-19, felicitant la Diada.
L'acte s'emetrà per streaming des de la SoapBox Gallery a Brooklyn a les dues del migdia (hora de Nova York), les vuit del vespre a Catalunya.
La Delegació del Govern als Països Bàltics presentarà "Future Talks", una sèrie de webinars i debats centrats en els reptes del futur immediat, destacant aquells factors que puguin causar canvis fonamentals en diferent àrees i com la societat s'hi pot adaptar, i presentant solucions innovadores amb experts de cada camp.
La Delegació del Govern a Suïssa celebrarà l' acte institucional de la Diada al Château de Penthes.
La Diada es farà en el marc de la commemoració oficial del cinquantenari de la mort del músic i compositor català Robert Gerhard i comptarà amb un concert ofert per l'orquestra Gerhard des de Barcelona.
Aquest 2020, les delegacions han reinventat els seus actes institucionals i proposen una àmplia oferta d'activitats presencials i en línia dedicades a l'art medieval, el llegat de Pau Casals i Robert Gerhard, el jazz, la poesia, la gastronomia, la cooperació social, la investigació científica o els debats del futur.